|  |  |
| --- | --- |
| Numri i lëndës: | 2021:289523 |
| Datë: | 10.03.2022 |
| Numri i dokumentit:  | 02793683 |

 **C. nr. 2821/2021**

GJYKATA THEMELORE PRIZREN**,** gjyqtari Atdhe Berisha, si gjyqtari i vetëm, me bashkëpunëtorin profesional H.E. në çështjen kontestimore sipas padisë së paditësit S.B. nga fshati .... Komuna e Prizrenit, kundër të paditures N “GRAFIKA” nga Prizreni, për kontest punës, me datë 10.03.2022 mori këtë:

A K T V E N D I M

 Shpallet jo kompetenteGjykata Themelore në Prizren, për të vendosur në këtë çështje kontestimore.

 Pasplotfuqishmërisë së këtij aktvendimi, shkresat lëndës t’i dërgohen Dhomës së Posaçme të Gjykatës Supreme të Kosovës, në Prishtinë.

A r s y e t i m

 Paditësi S.B. nga fshati .... Komuna e Prizrenit, me padinë e paraqitur kundër të paditurës N “GRAFIKA” nga Prizreni, ka kërkuar nga gjykata miratimin e kërkesëpadisë për kthimin në punë.

Pas shqyrtimit të padisë dhe shkresave tjera të lëndës, gjykata konstatoi se kompetenca lëndorë për të vendosur në këtë çështje juridike është Dhoma e Posaçme e Gjykatës Supreme të Kosovës.

Në kuptim të nenit 5 par.1 nënpar. 12 lidhur me nenin 6 par.2 nënpar. 2.6 të Ligjit Nr.06/L-086, për Dhomën e Posaçme të Gjykatës Supreme të Kosovës për Çështje në Lidhje me Agjencinë Kosovare të Privatizimit. Dhoma e Posaçme ka kompetencë ekskluzive mbi të gjitha lëndët që mund t’i parashtrohen Dhomës së Posaçme, ku Ndërmarrja që është nën menaxhimin e AKP-së, është në cilësi të palës së paditur.

Duke pasur parasysh se me padinë e paraqitur, S.B. ka kërkuar të drejtën për kthimin në punë, kundër N “GRAFIKA” nga Prizreni, gjykata vendosi që në këtë lëndë të shpallet jo kompetente dhe lënda të dërgohet në Dhomën e Posaçme të Gjykatës Supreme.

Në kuptim në nenit 22 par.3 dhe 4 të LPK-së, nenit 5 par.1 nënpar.12 lidhur me nenin 6 par.2 nënpar.2.6 të Ligjit Nr.06/L-086, për Dhomën e Posaçme të Gjykatës Supreme të Kosovës për Çështjen në Lidhje me Agjencinë Kosovare të Privatizimit, gjykata vendosi si në dispozitiv të këtij aktvendimi.

GJYKATA THEMELORE NË PRIZREN

C. nr. 2821/2021 me datë 10.03.2022

 Gjyqtarja

 Atdhe Berisha

UDHËZIM JURIDIK: Kundër këtij aktvendimi, pala e pakënaqur mund të parashtron ankesën në afat prej 15 ditësh, pas pranimit të këtij aktvendimi, në Gjykatën e Apelit në Prishtinë, përmes kësaj gjykate.